Vazirlar Mahkamasining “Oʻzbekiston Respublikasida avtomototransport vositalarini boshqarish huquqini berish, haydovchilarni tayyorlash va qayta tayyorlash tartibini takomillashtirish choralari toʻgʻrisida” 2006-yil 2-avgustdagi 156-son qaroriga oʻzgartirish va qoʻshimchalar kiritish haqida (Oʻzbekiston Respublikasi Prezidentining 2010-yil 19-avgustdagi PQ-1392-son qarori)
(resolution, 2018-06-06)

Oʻzbekiston Respublikasi Prezidentining 2010-yil 19-avgustdagi PQ-1392-son qarorini bajarish yuzasidan hamda haydovchilarni tayyorlash va qayta tayyorlash bilan shugʻullanuvchi taʼlim muassasalari faoliyati samaradorligini oshirish, haydovchilik guvohnomalari berish tizimini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Oʻzbekiston Respublikasida avtomototransport vositalarini boshqarish huquqini berish, haydovchilarni tayyorlash va qayta tayyorlash tartibini takomillashtirish choralari toʻgʻrisida” 2006-yil 2-avgustdagi 156-son qaroriga ilovaga muvofiq oʻzgartirish va qoʻshimchalar kiritilsin. 2. Belgilab qoʻyilsinki, avtomototransport vositalarining va shahar elektr transporti vositalarining haydovchilarini tayyorlash, qayta tayyorlash va ularning malakasini oshirish davlat taʼlim muassasalari, shuningdek, nodavlat taʼlim muassasalari faoliyatini amalga oshirish huquqi uchun litsenziyaga ega boʻlgan boshqa yuridik shaxslar tomonidan amalga oshiriladi. 3. Oʻzbekiston Respublikasi Ichki ishlar vazirligining Davlat yoʻl harakati xavfsizligi xizmati, Oliy va oʻrta maxsus taʼlim vazirligi, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi hamda Oʻzbekiston avtomobil va daryo transporti agentligi Mudofaaga koʻmaklashuvchi “Vatanparvar” tashkiloti Markaziy kengashi, “Toshshahartransxizmat” aksiyadorlik kompaniyasi, “Transkasb” uyushmasi hamda Oʻzbekiston Respublikasi Avtomotohavaskorlar koʻngilli jamiyati bilan birgalikda barcha toifalardagi haydovchilarni tayyorlash va qayta tayyorlash uchun oʻquv rejalari va dasturlarini qayta ishlab chiqsinlar, bunda yuk va yoʻlovchilar tashishda qatnashuvchi haydovchilar tarkibini tayyorlashni takomillashtirishga alohida eʼtibor bersinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov va Oʻzbekiston Respublikasi ichki ishlar vaziri B.A. Matlyubov zimmasiga yuklansin. I. Qarorda: 1) qarorning nomidagi “avtomototransport vositalarini” soʻzlari “avtomototransport vositalarini va shahar elektr transporti vositalarini” soʻzlari bilan almashtirilsin; 2) 3-band chiqarib tashlansin. II. Oʻzbekiston Respublikasida avtomototransport vositalari haydovchilarini tayyorlash va qayta tayyorlash bilan shugʻullanuvchi oʻquv yurtlarini hisobga olish, imtihonlarga ruxsat berish va ularni oʻtkazish, haydovchilik guvohnomasini berish tartibi toʻgʻrisidagi nizomda (1-ilova): 1) Nizomning nomi quyidagi tahrirda bayon qilinsin: “Oʻzbekiston Respublikasida avtomototransport vositalari va shahar elektr transporti vositalari haydovchilarini tayyorlash va qayta tayyorlash bilan shugʻullanuvchi taʼlim muassasalarini hisobga olish, imtihonlarga ruxsat berish va ularni oʻtkazish, haydovchilik guvohnomasini berish tartibi toʻgʻrisidagi nizom”; 2) 1-band quyidagi tahrirda bayon qilinsin: “1. Ushbu Nizom avtomototransport vositalari va shahar elektr transporti vositalari haydovchilarini tayyorlash va qayta tayyorlash bilan shugʻullanuvchi taʼlim muassasalarini hisobga olish, imtihonlarga ruxsat berish, shuningdek Davlat yoʻl harakati xavfsizligi xizmati (keyingi oʻrinlarda DYHXX deb ataladi) boʻlinmalarida imtihonlarni oʻtkazish hamda avtomototransport vositalari va shahar elektr transporti vositalarini boshqarish huquqini beruvchi haydovchilik guvohnomasini berish tartibini belgilaydi”; 3) 5-bandga quyidagi mazmundagi xatboshi qoʻshilsin: “Agar tirkamaning ruxsat berilgan eng koʻp massasi “V” toifaga tegishli boʻlgan jihozlangan avtomobilning massasidan ortiq boʻlmasa, transport vositalari bunday tarkibining ruxsat berilgan eng koʻp massasi esa 3500 kilogrammdan ortiq boʻlmasa, u holda bunday vositani boshqarish uchun haydovchilik guvohnomasida “V” ustunida ruxsat beruvchi belgi qayd etilishi yetarlidir”; 4) II boʻlimning nomi va 6-band quyidagi tahrirda bayon qilinsin: 6. Davlat taʼlim muassasasi haydovchilarni tayyorlash va qayta tayyorlash boʻyicha oʻz faoliyati boshlangunga qadar Oʻzbekiston Respublikasi Ichki ishlar vazirligining Yoʻl harakati xavfsizligi bosh boshqarmasi (keyingi oʻrinlarda YHXBB deb ataladi)ning xulosasini oladi. Davlat taʼlim muassasasi YHXBBga oʻzi qarashli boʻlgan davlat organi orqali belgilangan tartibda murojaat qiladi. Xulosa chiqarilgunga qadar YHXBB qarori asosida tekshiruv komissiyasi tomonidan haydovchilar tayyorlash va qayta tayyorlash bilan shugʻullanuvchi taʼlim muassasasining moddiy-texnika va oʻquv-metodik bazasi har tomonlama koʻrikdan oʻtkaziladi”; 5) 7-bandga: “hokimliklar” soʻzidan keyin “Oʻrta maxsus, kasb-hunar taʼlimi hududiy boshqarmalari” soʻzlari qoʻshilsin; quyidagi mazmundagi xatboshi qoʻshilsin: “Komissiya ishiga haydovchilar tayyorlash va qayta tayyorlash sohasidagi boshqa mutaxassislar, shu jumladan boshqa taʼlim muassasalarining oʻqituvchilari, shuningdek tasarrufida taʼlim muassasasi boʻlgan vazirliklar va idoralar vakillari ham jalb qilinishi mumkin”; 6) 8 — 11-bandlar quyidagi tahrirda bayon qilinsin: “8. Komissiya tomonidan tekshirilayotgan taʼlim muassasasining quyidagi talablarga javob berishi oʻrganib chiqiladi: kamida 48 kv m maydonga ega boʻlgan oʻquv xonalari mavjudligi, qishda isitilishi va yoritilganligi; oʻquv transport vositalarini saqlash uchun maydoncha va ularni tuzatish uchun alohida usti yopiq joy mavjudligi; oʻquv xonalari moddiy-texnika bazasining Avtomototransport vositalari va shahar elektr transporti haydovchilarini tayyorlash va qayta tayyorlash tartibi toʻgʻrisidagi nizom talablariga muvofiq taʼminlanganligi; taʼlim muassasasining ish rejasiga kiritilgan avtomobilni boshqarish boʻyicha amaliy mashgʻulotlarni toʻliq oʻtkazish uchun yetarli darajada yonilgʻi-moylash materiallari bilan taʼminlanganligi; muhandis-pedagoglar, instruktorlar hamda ishlab chiqarish ustalarining maʼlumoti va bilim darajasi, shuningdek oʻquv xonalarining haydovchilar tayyorlash va qayta tayyorlash darslarini oʻtkazishga tayyorligi; haydovchilikka nomzodlarga amaliy boshqarishni oʻrgatish uchun belgilangan talablarga muvofiq jihozlangan yopiq maydoncha, avtodrom mavjudligi yoki undan foydalanish toʻgʻrisida shartnoma borligi; oʻquv transport vositalarining texnik holati, ularning qoʻshimcha tepki (pedal)lari hamda taniqlik belgilari bilan jihozlanganligi va boshqa masalalar. Taʼlim muassasasining unga mulk huquqi yoki ijara huquqi asosida tegishli boʻlgan oʻquv xonalari, ulardagi jihozlar va mashq avtomobillaridan foydalanishga yoʻl qoʻyiladi. 9. Taʼlim muassasasining ushbu Nizom talablariga muvofiqligi oʻrganib chiqilishi yakunlari boʻyicha dalolatnoma tuziladi va hududiy YHXB boshligʻi tomonidan tasdiqlanib, YHXBBga taqdim etiladi. Dalolatnoma toʻrt nusxada tuziladi va hududiy YHXBda, roʻyxatdan oʻtkazish-imtihon boʻlimida (keyingi oʻrinlarda RIB deb ataladi) yoki YHXBBning tumanlararo RIBlarida (keyingi oʻrinlarda TRIB deb ataladi), Oʻrta maxsus, kasb-hunar taʼlimi hududiy boshqarmalarida hamda taʼlim muassasasining oʻzida saqlanadi. 10. Komissiya qarori natijalari boʻyicha YHXBB xulosa chiqaradi. Ushbu xulosa ikki nusxada tuziladi. YHXBB tomonidan davlat taʼlim muassasasiga berilgan hujjatning birinchi nusxasi hisobga qoʻyish uchun hududiy YHXBga yuboriladi. Ikkinchi nusxasi tasarrufida taʼlim muassasasi boʻlgan davlat organiga yuboriladi. Taʼlim muassasalarini hududiy YHXBlarda hisobga qoʻyish taʼlim muassasasining nomi, manzili, bank rekvizitlari, ustavni tasdiqlash (roʻyxatdan oʻtkazish) toʻgʻrisida mahalliy davlat hokimiyati organlarining qarori raqami, tayyorlanadigan haydovchilarning toifalari koʻrsatilgan holda alohida jurnalda yuritiladi. Taʼlim muassasalarini hisobga olish jurnali Oʻzbekiston Respublikasi Ichki ishlar vazirligi tomonidan belgilangan tartibda roʻyxatdan oʻtkazilishi va belgilangan muddatlar mobaynida hududiy YHXBda saqlanishi kerak. 11. Taʼlim muassasalari rahbarlari hududiy YHXB bilan oʻquv guruhlarining sonini, nazariy va amaliy mashgʻulotlarning boshlanishini va oʻqish muddatini kelishib oladi”; 7) 12-banddagi “30 kishidan” soʻzlari “25 kishidan” soʻzlari bilan almashtirilsin; 8) 13-banddagi “hududiy YHXB kotibiyatiga” soʻzlari “hududiy YHXBga” soʻzlari bilan almashtirilsin; 9) 14-banddagi “oʻquv yurtlarining”, “YHXB RIB (TRIB)larida” va “oʻquv yurtlariga” soʻzlari tegishli ravishda “taʼlim muassasalarining”, “hududiy YHXBga” va “taʼlim muassasalariga” soʻzlari bilan almashtirilsin; 10) 15-16-bandlar quyidagi tahrirda bayon qilinsin: “15. Agar taʼlim muassasasi koʻrsatmada koʻrsatilgan muddat mobaynida kamchiliklarni bartaraf etmasa, ushbu taʼlim muassasalarining yangi oʻquv guruhlarini YHXB RIB (TRIB)da roʻyxatdan oʻtkazish toʻxtatiladi. 16. Yangi oʻquv guruhlarini roʻyxatdan oʻtkazish koʻrsatmada koʻrsatilgan kamchiliklar taʼlim muassasasi tomonidan bartaraf etilgandan keyin tiklanadi”; 11) 17-banddagi “DYHXX”, “oʻquv yurtlari”, “yoʻl” va “oʻquv guruhlarida darslarni” soʻzlari tegishli ravishda “hududiy YHXB”, “taʼlim muassasalari”, “yoʻnalishli” va “oʻquv guruhlarini” soʻzlari bilan almashtirilsin; 12) 18-band quyidagi tahrirda bayon qilinsin: “18. “A”, “V” va “S” toifalardagi avtomototransport vositalarini, shuningdek tramvaylar va trolleybuslarni boshqarish huquqini beruvchi guvohnomani olishni istagan shaxslar tayyorgarlikdan oʻtishlari kerak, “D” va “E” toifali avtomototransport vositalarini boshqarish huquqini beruvchi guvohnomani olishni istagan shaxslar esa YHXBB bilan kelishilgan hamda Oliy va oʻrta maxsus taʼlim vazirligi tomonidan tasdiqlangan oʻquv rejalari va dasturlariga muvofiq avtomototransport vositalari va shahar elektr transporti vositalari haydovchilarini tayyorlovchi taʼlim muassasalarida qayta tayyorgarlikdan oʻtishlari shart”; 13) 19, 21, 25, 27, 32, 36, 37, 40, 41, 50, 58, 74, 87-bandlardagi “DYHXX” qisqartmasi “hududiy YHXB” soʻzlari bilan almashtirilsin; 14) 20-banddagi “oʻquv yurtlari” soʻzlari “taʼlim muassasalari” soʻzlari bilan almashtirilsin; 15) 22-band quyidagi tahrirda bayon qilinsin: “22. “V” yoki “VD” toifali transport vositalarini boshqarish huquqiga ega boʻlgan shaxslardan “S” toifali haydovchilarni qayta tayyorlashda, “V”, “S”, “VS” toifali transport vositalarini boshqarish huquqiga ega boʻlgan shaxslardan “D” toifasiga haydovchilarni qayta tayyorlashda nazariy va amaliy imtihonlar topshiriladi. Haydovchilarni “E” toifasiga qayta tayyorlashda faqat amaliy imtihon topshiriladi. Shaxs, agar transport vositasini oxirgi uch yil mobaynida boshqargan boʻlsa, “D” toifasiga qayta tayyorlashga va imtihonlar topshirishga qoʻyiladi”; 16) 25-bandning birinchi xatboshidagi va 26-banddagi “oʻquv yurti” va “oʻquv yurtlarini” soʻzlari tegishli ravishda “taʼlim muassasasi” va “taʼlim muassasalarini” soʻzlari bilan almashtirilsin; 17) 28-bandning ikkinchi xatboshi quyidagi tahrirda bayon qilinsin: “Tijorat asosida yoʻlovchilarga transport xizmati koʻrsatish uchun yengil avtomobillarni boshqarishga ruxsat transport vositalarini oxirgi uch yil mobaynida uzluksiz boshqargan shaxslarga beriladi. Ularning faoliyati muddatini belgilashda mehnat daftarchasidan koʻchirma, avtotransport vositasi roʻyxatdan oʻtkazilganligi haqidagi guvohnoma, ijara shartnomasi yoki ishonchnoma asos boʻladi”; 18) 30-31-bandlar quyidagi tahrirda bayon qilinsin: “30. “SE” va “DE” toifalardagi transport vositalari tarkiblarini boshqarish huquqi oxirgi ikki yil mobaynida tegishli toifalardagi transport vositalarini boshqarishning uzluksiz haydovchilik stajiga ega boʻlgan va taʼlim muassasasida qayta tayyorgarlikdan oʻtgan hamda hududiy YHXBning RIB (TRIB)da amaliy imtihonni muvaffaqiyatli topshirgan shaxslarga beriladi. “DE” toifasidagi transport vositalari tarkibini boshqarish huquqini olish uchun “D” toifasiga ega boʻlgan haydovchilardan amaliy imtihonlar boʻgʻimli avtobuslarda olinadi. 31. “D” toifasidagi transport vositasini boshqarish huquqi oxirgi uch yil mobaynida “V” yoki “S” toifasidagi transport vositalarini boshqarishning uzluksiz haydovchilik stajiga ega boʻlgan, taʼlim muassasalarida qayta tayyorgarlikdan oʻtgan hamda hududiy YHXBning RIB (TRIB)da nazariy va amaliy imtihonlarni muvaffaqiyatli topshirgan shaxslarga beriladi”; 19) quyidagi mazmundagi 311-band qoʻshilsin: “311. Tijorat asosida yoʻlovchilar tashish boʻyicha transport xizmatlari koʻrsatadigan, haydovchining oʻrnidan tashqari toʻrttadan ortiq oʻtirish oʻrinlariga ega boʻlgan, biroq “D” toifasiga tegishli boʻlmagan yengil avtomobillarni boshqarishga oxirgi besh yil mobaynida tegishli toifali avtotransport vositalarini uzluksiz boshqargan haydovchilar qoʻyiladilar. Shaharlararo va xalqaro yoʻnalishda yoʻlovchilar tashiydigan avtobuslar va mikroavtobuslarni boshqarishga oxirgi besh yil mobaynida “D” toifali avtotransport vositalarini uzluksiz boshqargan haydovchilar qoʻyiladi”; 20) 34-banddagi “haydovchilik tajribasiga ega boʻlgan haydovchilar uchun — 30 soat, haydovchilik tajribasiga ega boʻlmagan haydovchilar uchun — 60 soat” soʻzlari “D” toifali transport vositalarida haydovchilik tajribasiga ega boʻlgan haydovchilar uchun — 60 soat, haydovchilik tajribasiga ega boʻlmagan haydovchilar uchun — 224 soat” soʻzlari bilan almashtirilsin; 21) 42-band quyidagi tahrirda bayon qilinsin: “42. Hududiy YHXBning RIB (TRIB) komissiyasi tarkibi kamida uch kishidan iborat boʻlishi kerak. Komissiya tarkibiga: hududiy YHXBning RIB (TRIB) boshligʻi (komissiya raisi); taʼlim muassasalarining haydovchilar tayyorlash bilan shugʻullanuvchi oʻqituvchilari (imtihon topshirayotgan oʻquv guruhi oʻqituvchisi, shuningdek taʼlim muassasasidan bir nafardan ortiq oʻqituvchi jalb etilmasligi kerak), avtotransport korxonasi, mudofaa ishlari boʻlimi va boshqa tashkilotlarning vakillari kiritiladi”; 22) 44-band quyidagi tahrirda bayon qilinsin: “44. Oʻquv guruhlari mashgʻulotlari tugagandan soʻng haydovchilikka nomzodlarning oʻquv jarayonida dasturda koʻrsatilgan barcha fanlarni oʻzlashtirganliklari toʻgʻrisidagi maʼlumotlar hududiy YHXB RIB (TRIB) xodimi tomonidan tekshiriladi va ularning roʻyxati oldin taqdim etilgan roʻyxat bilan solishtiriladi, shundan keyin oʻsha xodimning imzosi bilan tasdiqlanadi”; 23) 45-bandda: birinchi xatboshidagi “DYHXX RIB (TRIB)” soʻzlari “hududiy YHXB RIB (TRIB)” soʻzlari bilan almashtirilsin; ikkinchi xatboshidan “18-bandining ikkinchi xatboshida” soʻzlari chiqarib tashlansin; uchinchi xatboshidagi “oʻlchami 3,5 x 4,5 sm” soʻzlari “3 x 4 sm (haydovchilikka nomzod fuqaro kiyimida suratga tushirilgan boʻlishi kerak)” soʻzlari bilan almashtirilsin; yettinchi xatboshidagi “oʻquv yurti” soʻzlari “taʼlim muassasasi” soʻzlari bilan almashtirilsin; 24) 47-band quyidagi tahrirda bayon qilinsin: “47. Haydovchilikka nomzodlar, shuningdek haydovchilik guvohnomasini almashtirish va avtomototransport vositalarini boshqarish huquqidan mahrum qilish muddati tamom boʻlgandan keyin haydovchilik guvohnomasi dublikatini olish uchun imtihonlarga yuborilgan haydovchilar uchun takroriy imtihonlar oldingi imtihondan soʻng kamida oʻn kun oʻtgandan keyin oʻtkaziladi. Ikkinchi marta imtihon sinovlaridan oʻtmagan shaxslar kamida besh soatdan iborat qoʻshimcha mashgʻulotlardan oʻtganlaridan soʻng (bu haqda taʼlim muassasasi tomonidan tegishli maʼlumotnoma beriladi) imtihon topshirishga qoʻyiladilar. Olti oy mobaynida imtihon sinovlaridan oʻtmagan shaxslar belgilangan tartibda yana taʼlim muassasalarida tayyorlash va qayta tayyorlashdan oʻtishlari kerak, haydovchilik guvohnomasini almashtirish va avtomototransport vositalarini boshqarish huquqidan mahrum qilish muddati tamom boʻlgandan keyin haydovchilik guvohnomasi dublikatini olish uchun imtihonlarga yuborilgan haydovchilar bundan mustasno”; 25) 49-band oʻz kuchini yoʻqotgan deb hisoblansin; 26) 52-bandning ikkinchi xatboshidagi “oʻquv yurtini” soʻzlari “taʼlim muassasasini” soʻzlari bilan almashtirilsin; 27) 56-bandning birinchi xatboshidagi “DYHXX” qisqartmasi “hududiy YHXB” soʻzlari bilan almashtirilsin; 28) 69-banddagi “oʻqishni tamomlaganligi haqidagi oʻquv yurtining guvohnomasi yoki DYHXX RIB (TRIB)larining tasdiqnomasi” soʻzlari “oʻqishni tamomlaganligi haqidagi taʼlim muassasasining guvohnomasi yoki hududiy YHXB RIB (TRIB)larining tasdiqnomasi” soʻzlari bilan almashtirilsin; 29) 71-banddagi “DYHXX boʻlinmalari yoki RIB (TRIB)lar” soʻzlari “hududiy YHXBning RIB (TRIB)lari” soʻzlari bilan almashtirilsin; 30) 76-banddagi “oʻquv yurtlaridan” soʻzlari “taʼlim muassasalaridan” soʻzlari bilan almashtirilsin; 31) 77-banddagi “1968-yildagi Yoʻl harakati haqidagi Vena konvensiyasi” soʻzlari “Yoʻl harakati toʻgʻrisidagi konvensiya (Vena, 1968-yil 8-noyabr)” soʻzlari bilan almashtirilsin; 32) 78-band quyidagi tahrirda bayon qilinsin: “78. Xorijiy davlatlarning diplomatik vakolatxonalari va konsullik muassasalari hamda xalqaro, hukumatlararo tashkilotlar vakolatxonalari va xorijiy davlatlarning hukumat tashkilotlari boshliqlari va boshqa xodimlarining (diplomatik va maʼmuriy-texnik xodimlarning), shuningdek Oʻzbekiston Respublikasi Ichki ishlar vazirligida akkreditatsiya qilingan xorijiy ommaviy axborot vositalari vakillarining Yoʻl harakati toʻgʻrisidagi konvensiya (Vena, 1968-yil 8-noyabr) talablariga javob bermaydigan milliy haydovchilik guvohnomalari belgilangan tartibda Oʻzbekiston Respublikasi Tashqi ishlar vazirligi orqali Oʻzbekiston Respublikasi Ichki ishlar vazirligining YHXBBga murojaat qilish sharti bilan almashtiriladi. Xorijiy fuqarolarning ushbu toifasi haydovchilik guvohnomalari imtihonlar topshirilmasdan almashtiriladi. Tegishli bitim mavjud boʻlgan taqdirda nodavlat notijorat tashkilotlarining xorijiy xodimlariga milliy haydovchilik guvohnomalari Oʻzbekiston Respublikasi Adliya vazirligi orqali Oʻzbekiston Respublikasi Tashqi ishlar vazirligining YHXBBga murojaat qilish va tibbiy koʻrikdan oʻtish sharti bilan Oʻzbekiston Respublikasining haydovchilik guvohnomalariga almashtirilishi mumkin. Xorijiy fuqarolarning ushbu toifasi haydovchilik guvohnomalarini almashtirish imtihonlar topshirilgandan keyin amalga oshiriladi”; III. Avtomototransport vositalari haydovchilarini tayyorlash va qayta tayyorlash tartibi toʻgʻrisidagi nizomda (2-ilova): 1) Nizom hamda II boʻlim nomiga “Avtotransport vositalari” soʻzlaridan keyin “va shahar elektr transporti vositalari” soʻzlari qoʻshilsin; 2) 1-band quyidagi tahrirda bayon qilinsin: “1. Mazkur Nizom Oʻzbekiston Respublikasi hududida avtomototransport vositalari va shahar elektr transporti vositalari haydovchilarini tayyorlash va qayta tayyorlash boʻyicha barcha (yangi ochilayotgan) taʼlim muassasalari (keyingi oʻrinlarda taʼlim muassasalari deb ataladi) uchun yagona va rioya etilishi majburiy hisoblanadi”; 3) 2-band quyidagi tahrirda bayon qilinsin: “2. Avtomototransport vositalari va shahar elektr transporti vositalari haydovchilarini tayyorlash va qayta tayyorlash quyidagi taʼlim tizimidan iborat: a) “A”, “V”, “S” toifalaridagi avtomototransport vositalarini va shahar elektr transporti vositalarini boshqarish uchun shaxslarni tayyorlash, “S”, “D” va “E” toifalaridagi avtotransport vositalarini boshqarish uchun shaxslarni qayta tayyorlash oʻquv rejalari va dasturlariga muvofiq olib boriladi. Avtomototransport vositalari va shahar elektr transporti vositalari haydovchilarini tayyorlash: sogʻligʻining holati boʻyicha maxsus tibbiy talablarga javob beradigan; maʼlumoti umumiy oʻrta maʼlumotdan kam boʻlmagan; oʻquv muddati yakunida “A” toifasidagi avtomototransport vositalarini boshqarish huquqiga ega boʻlish uchun — 16 yoshga, “V” va “S” toifalari uchun — 18 yoshga, “D” toifasi hamda tramvay va trolleybuslarni boshqarish uchun — 21 yoshga toʻlgan shaxslar bilan olib boriladi. b) “V”, “S”, “VS”, “VD” va “VSD” toifasidagi, boshqa toifadagi avtotransport vositalarini boshqaruvchi haydovchilarni qayta tayyorlash tegishli oʻquv rejasi va dasturiga muvofiq tashkil qilinadi.”; 4) 6-bandda: birinchi xatboshidagi “Oʻquv yurtlarida avtomototransport vositalari” soʻzlari “Taʼlim muassasalarida avtomototransport vositalari va shahar elektr transporti vositalari” soʻzlari bilan almashtirilsin; ikkinchi xatboshi quyidagi tahrirda bayon qilinsin: “Avtomototransport vositalari va shahar elektr transporti vositalari haydovchilarini tayyorlash va qayta tayyorlash muddatlari tasdiqlangan rejalar va oʻquv dasturlariga muvofiq belgilanadi.”; 5) 7-banddagi “oʻquv yurtlarida” soʻzlari “taʼlim muassasalarida” soʻzlari bilan almashtirilsin; 6) 8-banddagi “Avtomototransport vositalari” soʻzlaridan keyin “va shahar elektr transporti vositalari” soʻzlari qoʻshilsin; 7) 9 — 11-bandlar quyidagi tahrirda bayon qilinsin: “9. “A”, “V”, “S” toifalaridagi avtomototransport vositalari va shahar elektr transporti vositalari haydovchilarini tayyorlash hamda “S”, “D” va “E” toifalaridagi avtotransport vositalari haydovchilarini qayta tayyorlash uchun nomzodlarni taʼlim muassasalariga qabul qilish quyidagi hujjatlar asosida amalga oshiriladi: a) tashkilotlar yoʻllanmasi (ular tomonidan oʻqishga yuborilgan shaxslar uchun); b) sogʻligʻi va tegishli toifalardagi transport vositalarini boshqarishga yaroqliligi toʻgʻrisidagi tibbiy maʼlumotnoma; v) 3 x 4 santimetrli 3 dona fotosurat (haydovchilikka nomzod fuqaro kiyimida suratga tushgan boʻlishi kerak); g) maʼlumoti toʻgʻrisidagi hujjatning nusxasi; d) pasport yoki uning oʻrnini bosuvchi hujjat”. 10. Haydovchilarni “S” yoki “E” toifalaridagi avtotransport vositalarini boshqarish uchun qayta tayyorlashda, ular tomonidan ushbu Nizomning 9-bandida koʻrsatilgan hujjatlardan tashqari, tegishli ravishda “V”, “VC”, “VD” yoki “VDE” toifalaridagi haydovchilik guvohnomasi ham taqdim etiladi. Haydovchilarni “D” toifasidagi transport vositalarini boshqarish huquqiga qayta tayyorlashda 9-bandda koʻrsatilgan hujjatlardan tashqari, “V”, “VS” yoki “VSE” toifalaridagi haydovchilik guvohnomasi hamda uzluksiz uch yillik staji mavjudligini tasdiqlovchi hujjat ham taqdim etiladi. Haydovchilikka nomzodlarni oʻqishga qabul qilish, guruhdan guruhga oʻtkazish, roʻyxatdan chiqarish va oʻqishni tugatganlik taʼlim muassasasi rahbarining buyrugʻi bilan rasmiylashtiriladi. 11. Avtomototransport vositalari va shahar elektr transporti vositalari haydovchilarini tayyorlash va qayta tayyorlash boʻyicha taʼlim muassasalari guruhlaridagi haydovchilikka nomzodlar soni 25 kishidan oshmasligi kerak. Taʼlim muassasalarining rahbarlari guruhlarda mashgʻulotlar boshlangungacha oʻquvchilar roʻyxatini tuzishlari va hududiy YHXBga taqdim etishlari lozim.”; 8) 12-13-bandlardagi “avtomototransport vositalarini” va “avtomototransport vositalari” soʻzlaridan keyin tegishli kelishikda “va shahar elektr transporti vositalari” soʻzlari qoʻshilsin; 9) 14-band quyidagi tahrirda bayon qilinsin: “14. Nazariy tayyorgarlik boʻyicha mashgʻulotlar oʻquv jurnallarida qayd etiladi, avtomototransport vositalarini va shahar elektr transporti vositalarini boshqarish boʻyicha amaliy mashgʻulotlar esa — yoʻl varaqalarida qayd etiladi. Avtomototransport vositalarini va shahar elektr transporti vositalarini boshqarish boʻyicha amaliy mashgʻulotlar, avtotrenajyorlarda oʻtkazilgan mashqlar haydovchilikka nomzodning mashgʻulotlarni hisobga olish shaxsiy kitobchasida ham qayd etiladi.”; 10) III boʻlimning nomi quyidagi tahrirda bayon qilinsin: 11) 15, 16, 20, 21-bandlardagi, IV, V boʻlimlar nomidagi va 24-banddagi “oʻquv yurtlarining”, “avtomotoransport vositalari” va “oʻquv yurtlarida” soʻzlari tegishli ravishda “taʼlim muassasalarining”, “avtomototransport vositalari va shahar elektr transporti vositalari” hamda “taʼlim muassasalarida” soʻzlari bilan almashtirilsin; 12) 19-band quyidagi tahrirda bayon qilinsin: “19. Avtomototransport vositasini yoki shahar elektr transportini boshqarish boʻyicha amaliy mashgʻulotlar instruktori lavozimiga bilimi oʻrta maʼlumotdan kam boʻlmagan, tegishli toifadagi transport vositalarini boshqarish boʻyicha uzluksiz besh yil (“D” toifasidagi transport vositasi boʻyicha — uzluksiz yetti yil) stajga, shuningdek avtomototransport vositasini yoki shahar elektr transporti vositasini boshqarishni oʻrgatish uslubi boʻyicha kurslarni tugatganligi haqidagi guvohnomaga ega boʻlgan shaxslar tayinlanadi.”; 13) 22-23-bandlar quyidagi tahrirda bayon qilinsin: “22. Mulkchilik shakllaridan qatʼi nazar, yoʻlovchilar tashish bilan shugʻullanuvchi transport vositalari haydovchilari bir yilda bir marta, yuk tashish bilan shugʻullanuvchi haydovchilar esa — har ikki yilda bir marta 30 soatlik dastur asosida mashgʻulot oʻtishlari shart. 23. Transport vositalari haydovchilarini tayyorlovchi va qayta tayyorlovchi taʼlim muassasalari nazariy va amaliy mashgʻulotlar uchun mulkiy huquq bilan jihozlangan oʻquv kabinetlariga, oʻquv-texnik uskunalarga, koʻrgazmali oʻquv qoʻllanmalariga, transport vositalarini boshqarish mashqlarini oʻtkazish uchun oʻquv avtodromiga yoki yopiq maydonga, oʻquv transport vositalariga ega boʻlishlari kerak. Taʼlim muassasasining unga mulk huquqi yoki ijara huquqi asosida tegishli boʻlgan oʻquv xonalari, ulardagi jihozlar va mashq avtomobillaridan foydalanishga yoʻl qoʻyiladi.”; 14) 25-band quyidagi tahrirda bayon qilinsin: “25. Taʼlim muassasalari moddiy-texnika bazasining namunaviy normativlari Oʻzbekiston Respublikasi Ichki ishlar vazirligi, Oʻzbekiston avtomobil va daryo transporti agentligi hamda Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi tomonidan belgilanadi.”; 15) 26, 27, 28, 31, 32 va 35-bandlardagi “avtomotoransport vositalari” va “oʻquv yurtlari”, soʻzlari tegishli kelishikdagi “avtomototransport vositalari va shahar elektr transporti vositalari” hamda “taʼlim muassasalari” soʻzlari bilan almashtirilsin; 16) 33-34-bandlar quyidagi tahrirda bayon qilinsin: “33. Taʼlim muassasasining imtihon va sinovlaridan muvaffaqiyatli oʻtgan nomzodlarga imtihon komissiyasi protokoliga asosan oʻqishni bitirganlik haqida yagona namunadagi guvohnoma beriladi. Oʻzbekiston avtomobil va daryo transporti agentligi tomonidan Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi hamda Ichki ishlar vazirligi bilan birgalikda ishlab chiqilgan va tasdiqlangan yagona namunadagi guvohnoma bosmaxona usulida tayyorlangan boʻlishi, hududiy kodga, seriya va tartib raqamiga ega boʻlishi kerak. Oʻqishni tugatganlik toʻgʻrisidagi guvohnomalar blankalari Oʻzbekiston avtomobil va daryo transporti agentligi tomonidan taʼlim muassasalari buyurtmanomalariga binoan tarqatiladi hamda qatʼiy hisobda turadigan hujjatlar hisoblanadi. 34. Avtomototransport vositalari hamda shahar elektr transporti vositalari haydovchilarini tayyorlash va qayta tayyorlash dasturi boʻyicha oʻqishni tugatganlik haqidagi guvohnoma avtomototransport vositalarini va shahar elektr transporti vositalarini boshqarish huquqini bermaydi.”.